11/09/2013 | Administración LocalMunicipal
Melide
Ampliación dos supostos sobre complemento das prestacións nas situacións de incapacidade temporal ao abeiro do disposto no artigo 9 do Real decreto-lei 20/2012, do 13 de xulloAmpliación dos supostos sobre complemento das prestacións nas situacións de incapacidade temporal ao abeiro do disposto no artigo 9 do Real decreto-lei 20/2012, do 13 de xullo

ANUNCIO O Pleno do Concello de Melide, na sesión do día 25 de xuño de 20013, adoptou, entre outros, o seguinte ACORDO: ASUNTO.–Ampliación dos supostos acordados no Pleno do 26 de setembro de 2012 sobre complemento das prestacións que perciba o persoal funcionario incluído no réxime xeral de Seguridade Social e o persoal laboral ao seu servizo nas situacións de incapacidade temporal ao abeiro do disposto no artigo 9 do Real decreto-lei 20/2012, do 13 de xullo, de medidas para garantir a estabilidade orzamentaria e de fomento da competitividade. Primeiro. –Complementar o acordo do 26 de setembro de 2012, quedando o acordo sobre complemento de prestación económica en caso de incapacidade temporal do persoal funcionario e laboral ao servizo do Concello de Melide organismos e entidades del dependentes acollidos ao réxime xeral da Seguridade Social do seguinte xeito: 1. Cando a situación de incapacidade temporal derive de continxencias comúns, até o terceiro día, recoñeceráselle un complemento retributivo do 50% das retribucións que se viñeran percibindo no mes anterior ao de causarse a incapacidade. Desde o día cuarto até o vixésimo, ambos os dous inclusive, recoñecerase un complemento que sumado á prestación económica recoñecida pola Seguridade Social sexa equivalente ao 75% das retribucións que viñeran correspondendo ao devandito persoal no mes anterior ao de causarse a incapacidade. A partir do día vixésimo primeiro, inclusive, recoñeceráselle unha prestación equivalente ao 100% das retribucións que se viñeran percibindo no mes anterior ao de causarse a incapacidade. O Concello determinará respecto ao seu persoal, os supostos en que con carácter excepcional e debidamente xustificado o complemento alcance o 100% das retribucións que viñeran gozando en cada momento. Para estes efectos, consideraranse en todo caso debidamente xustificados os supostos de: hospitalización e intervención quirúrxica: • Hospitalización. • Intervención quirúrxica e ambulatoria. • Risco por embarazo e enfermidade común durante o embarazo. • Maternidade. • Paternidade. • Risco ante a lactancia natural. • Accidente grave ou moi grave. • Lexión graves o enfermedades incapacitantes (entendendo por tales as lexións muscoesqueléticas ou óseo musculares que imposibiliten notablemente a mobilidade). • I. T. por enfermidade relacionada por discapacidades recoñecidas cun grao do 33% e superior. • I. T. en hospitalización provocada por enfermedades crónicas dexenerátivas, irreversibeis e incurables. • I. T. sen hospitalización pero que requira tratamento ou terapia hospitalaria. • Por enfermedades crónicas dexenerátivas, irreversibeis e incurables (por exemplo: a diárese). • Períodos de recuperación ou postoperatorios e recaída deles. • Enfermidades recollidas no anexo do Real Decreto 1148/2011 do 29 de xullo para a aplicación e desenvolvemento no sistema da Seguridade Social da prestación económica por coidado de menores afectados por cancro ou outra enfermidade grave.2. Cando a situación de incapacidade temporal derive de continxencias profesionais, a prestación recoñecida pola Seguridade Social será complementada durante todo o período de duración desta, até o 100% das retribucións que viñera percibindo o devandito persoal no mes anterior ao de causarse a incapacidade. Segundo. –En todo o no contemplado, de xeito específico, nas presentes norma, deberase estar ao previsto, ao respecto desta materia, no referido Real decreto lexislativo 20/2012, do 13 de xullo, así como na restante normativa que, en cada momento, resulte de aplicación. Terceiro. –O presente acordó surtirá efectos nos procesos de incapacidade temporal que teñan inicio unha vez aprobado este acordó, sen prexuízo da súa publicación no BOP e no taboleiro de edictos do Concello. Melide, 3 de setembro de 2013. A alcaldesa María Ángeles Vázquez Mejuto